|  |
| --- |
| Analiza impactuluiîn procesul de fundamentare a proiectului de hotărâre de Guvern cu privire la aprobarea Programului de sprijin pentru dezvoltarea întreprinderilor mici și mijlocii în domeniul turismului rural  |
| **Titlul analizei impactului**(poate conţine titlul propunerii de act normativ): |  Proiectul hotărârii de Guvern cu privire la aprobarea Programului de sprijin pentru dezvoltarea întreprinderilor mici și mijlocii în domeniul turismului rural (Programul ”Turism rural”) |
| **Data:** |   |
| **Autoritatea administraţiei publice (autor):** | Ministerul Economiei de comun cu Instituția Publică Organizația pentru Dezvoltarea Antreprenoriatului |
| **Subdiviziunea:** | Direcția dezvoltarea mediului de afaceri, Secția politici de dezvoltare a întreprinderilor mici și mijlocii și comerț, Ministerul Economiei |
| **Persoana responsabilă şi datele de contact:** | Silviu NEGHINĂ, Șef adjunct Direcția dezvoltarea mediului de afaceri, Șef al Secției politici de dezvoltare a întreprinderilor mici și mijlocii și comerț, tel. 022 250 633, e-mail: silviu.neghina@me.gov.md;Victor CIOBANU, consultant principal, Secția politici de dezvoltare a întreprinderilor mici și mijlocii și comerț, tel. 022 250 646, e-mail: victor.ciobanu@me.gov.md |
| **Compartimentele analizei impactului** |
| **1. Definirea problemei** |
| a) Determinați clar şi concis problema şi/sau problemele care urmează să fie soluţionate |  |
| Activitatea economică în domeniul turismului este un mijloc sigur și eficient de dezvoltare a comunităților locale în plan economic, social și cultural. Însă sectorul HoReCa a fost foarte grav afectat de pandemia COVID-19, care a contribuit la reducerea veniturilor până la 70-80%. Sectorul continuă să fie afectat de crizele din ultima perioadă, inclusiv creșterea prețurilor și războiul Rusiei contra Ucrainei. Activitatea economică scăzută și cu puține alternative, precum și sărăcia și deficitul de competențe raportate în mediul rural duc la depopulare și la exodul tinerilor din sate. Multe ÎMM din Republica Moldova sunt provocate de nivelul scăzut al productivității și competitivității lor. În aceste situații, se evidențiază drept absolut necesară susținerea domeniului turismului, în special, în spațiul rural. |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate |  |
| Sectorul agricol este deosebit de important pentru forța de muncă din Republica Moldova, cu cea mai mare parte a populației care lucrează în acest sector trăind în mediul rural. Totuși, în prezent agricultura înregistrează o productivitate scăzută care, în consecință, afectează veniturile populației, conducând la sărăcie în mediul rural, împiedică dorința antreprenorilor potențiali de a investi în zonele rurale și descurajează participarea forței de muncă tinere în comunitățile rurale. Rezultatele Sondajului privind forța de muncă realizat în 2020 arată că 175 900 din 834 200 de lucrători erau angajați în agricultură și, în pofida migrației din zonele rurale spre cele urbane, mai mult de jumătate din toți cetățenii Republicii Moldova locuiesc în mediul rural (57,2 %), cu aproximativ 20 % din forța de muncă angajată în agricultură. Date recente din 2021 arată că veniturile populației rurale sunt de 1,4 ori mai mici decât cele ale populației urbane , forța de muncă rurală fiind dependentă de remitențe, iar veniturile din agricultură într-o măsură mai mare decât alte grupuri de populație. În acest context, Strategia națională de dezvoltare ”Moldova – 2030” pune accentul pe următoarele:- Necesitatea urgentă de creștere a veniturilor și reducere a sărăciei și a riscurilor asociate acesteia, asigurând incluziunea economică printr-o distribuție echitabilă a veniturilor și reducerea inegalităților economice, care se referă la dezechilibrul între mediul rural și cel urban. Creșterea veniturilor este posibilă în cazul în care sunt sprijinite sursele sustenabile de venit, cum ar fi salariile și activitatea economică, care sunt sursele grupurilor vulnerabile printre care se numără populația rurală;- Formalizarea și creșterea întreprinderilor micro, mici și mijlocii, inclusiv prin accesul la finanțare;- Atingerea unor niveluri mai ridicate de productivitate a economiilor prin diversificare, modernizare tehnologică și inovare, inclusiv prin concentrarea asupra sectoarelor cu valoare adăugată ridicată și folosire intensivă a forței de muncă;- Facilitarea unui mediu în care antreprenoriatul este încurajat de către stat, în special în rândul tinerilor, și în mediul rural și populația rurală în ansamblu, inclusiv prin sprijin financiar. |
| c) Expuneți clar cauzele care au dus la apariţia problemei |  |
| ÎMM se confruntă cu următoarele provocări:* Accesul limitat la resurse financiare în zonele rurale;
* Veniturile mici ale populației rurale;
* Lipsa locurilor de muncă alternative și suplimentare în zonele rurale;
* Lipsa de cunoștințe/cunoștințe insuficiente în rândul tinerilor.
 |
| d) Descrieți cum a evoluat problema şi cum va evolua fără o intervenție  |  |
| Republica Moldova se confruntă cu o disparitate dintre mediul rural și cel urban pe diferite dimensiuni. Reședința este un factor care determină sursa de venit a persoanelor, și, în special în cazul tinerilor, salariul este raportat ca sursă principală de venit pentru 24,3% dintre tinerii din mediul rural față de 44,3% dintre cei din mediul urban, activitatea agricolă individuală fiind sursă de venit pentru 13,0% dintre tinerii din mediul rural.[[1]](#footnote-1) Zonele rurale sunt în general mai sărace decât cele urbane, cu o rată a sărăciei înregistrată în mediul rural de 35,3%, comparativ cu 14% în zonele urbane. În consecință, sărăcia a devenit caracteristică mediului rural, ca urmare a faptului că puțin peste 80% dintre persoanele sărace au un nivel de educație mai scăzut și sunt mai în vârstă, lucrează pe cont propriu în agricultură și locuiesc în afara Chișinăului sau a altor orașe.[[2]](#footnote-2) Datele statistice mai arată că șomajul în rândul tinerilor este mai ridicat în mediul rural, cu aproximativ 30% din numărul total de șomeri înregistrați la agențiile de ocupare a forței de muncă fiind tineri din mediul rural.[[3]](#footnote-3)Alte probleme stringente sunt ponderea ocupării informale declarate în zonele rurale din procentul total de ocupare informală, care este de 53%, și rata scăzută de ocupare a tinerilor de 15-34 de ani în mediul rural, care reprezintă doar 28%, comparativ cu 40% din populația capitalei.[[4]](#footnote-4) De asemenea, accesul la oportunități în Republica Moldova depinde foarte mult de localizare. Discrepanța în setul de competențe, cunoștințe și disponibilitatea angajaților în zonele rurale privează populația de posibilitatea de a dobândi capital uman și, astfel, afectează productivitatea și competitivitatea întreprinderilor și, în consecință, activitatea economică. De exemplu, amplasarea în mediul rural, spre deosebire de cel urban, reprezintă principalul factor de dezechilibru, reprezentând între 34% și 52% din decalajul în accesul la oportunitate, măsurat prin indicele oportunității umane. Lipsa oricărei intervenții pe dimensiunea socio-demografică, în special lipsa diversificării posibilităților de venit în mediul rural și mobilizarea sprijinului financiar va amplifica migrația persoanelor de vârstă activă din mediul rural spre cel urban, emigrare care este deja mai accentuată în zonele rurale și care, în cele din urmă, va adânci rata sărăciei în mediul rural.Deficitul de resurse umane cu care se confruntă ÎMM-urile din zonele rurale, gradul scăzut de inovare și al cunoștințelor digitale deținute de personalul angajat în aceste întreprinderi și, în consecință, lipsa potențialului de creare a locurilor de muncă nu favorizează creșterea productivității și a afacerilor ÎMM-urilor rurale. Situația actuală în care sectorul agricol reprezintă fluxul principal de venituri pentru populația rurală, forța de muncă generând mult mai puțină valoare adăugată decât în alte sectoare, necesită diversificarea urgentă a economiei rurale cu surse de venit din sectoare precum turismul, care în UE a demonstrat că este o strategie de dezvoltare economică durabilă, cu efect asupra reducerii nivelului sărăciei, după cum raportează Organizația Mondială a Turismului.[[5]](#footnote-5) Datele statistice actuale descriu abordarea deficitară aplicată angajării în activitatea de turism rural ca sursă de diversificare a veniturilor în mediul rural. În anul 2020, din cele 41 332 de ÎMM-uri active, 2 111 operau în domeniul turismului, ceea ce reprezintă 5%, în timp ce companiile de turism rural reprezintă 15% din numărul total de ÎMM-uri din turism. Din punct de vedere al veniturilor, entitățile din industria turismului cu sediul înregistrat în mediul rural au o proporție de 13% din veniturile totale ale ÎMM-urilor din turism, pe când măsurând rata ocupării forței de muncă în turismul rural comparativ cu statisticile privind ocuparea forței de muncă în turism, acesteia îi revin 11%.Cel mai recent studiu privind ÎMM-urile și acțiunile ce urmează a fi întreprinse de Guvern pentru sprijinirea dezvoltării acestora, realizat de Alianța Întreprinderilor Mici și Mijlocii din Moldova și finanțat de Fundația Soros Moldova prin proiectul „Asigurarea rezilienței sectorului ÎMM în situație de criză”, a indicat că, înainte de pandemia de COVID-19, ÎMM-urile aveau tendința de a rămâne în urmă cu ritmul de creare a valorii adăugate în economie. În contextul redresării după epidemia de COVID-19, ÎMM-urile au fost cele mai afectate în anul 2020, cu o contribuție la formarea PIB-ului în scădere cu 2,9 puncte procentuale, până la 48%. Aceste situații împovărătoare, care se suprapun provocărilor generale cu care se confruntă economia rurală dezavantajată, solicită să se acorde atenție imediată comunităților rurale, pentru a suprima sărăcia, migrația populației de vârstă activă, ocuparea informală și rata șomajului în mediul rural. |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului |  |
| Programul de sprijin pentru dezvoltarea întreprinderilor mici și mijlocii în domeniul turismului rural este un program de stat care are scopul de a contribui la dezvoltarea economiei rurale și regionale prin oferirea de noi oportunități de muncă, și favorizând inițiative de antreprenoriat în ecosistemul ÎMM-urilor din domeniul turismului rural. Componentele Programului corespund prevederilor Legii nr. 179/2016 cu privire la întreprinderile mici și mijlocii și abordează dezvoltarea și îmbunătățirea competențelor antreprenoriale, a celor de afaceri și de stabilire a parteneriatelor, și oferă suport financiar pentru lansarea și dezvoltarea unei afaceri de turism rural durabil.Nu există carențe raportate în prevederile normative în vigoare care condiționează implementarea Programului. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |  |
| Scopul Programului de sprijin pentru dezvoltarea întreprinderilor mici și mijlocii în domeniul turismului rural (în continuare – Program) este de a contribui la dezvoltarea economiei prin activități de turism rural, favorizând inițiative de antreprenoriat în cadrul ecosistemului ÎMM-urilor din domeniul turismului rural și valorificând resursele naturale și culturale ale localităților din mediul rural.Obiectivul general al Programului este creșterea nivelului de competitivitate a întreprinderilor micro, mici și mijlocii din domeniul turismului pentru dezvoltarea produselor și serviciilor pe întreg lanțul valoric al turismului rural.Programul este orientat spre atingerea următoarelor obiective specifice: 1. creșterea gradului de conștientizare cu privire la importanța valorificării în scop turistic și promovării patrimoniului cultural național;
2. dezvoltarea de produse și servicii turistice de către ÎMM-uri;
3. îmbunătățirea și diversificarea ofertelor locale și regionale de turism rural;
4. sporirea numărului de locuri de muncă, menținerea unor meserii tradiționale, atragerea populației în practicarea diferitelor forme de turism;
5. dezvoltarea comunităților locale în rezultatul dinamizării activității turitice.
 |
| **3. Identificarea opţiunilor** |
| a) Expuneți succint opțiunea „a nu face nimic”, care presupune lipsa de intervenție |  |
| Lipsa intervenției nu va reduce rata sărăciei în mediul rural, migrația populației de vârstă activă în zonele urbane și emigrarea, rata șomajului în mediul rural, și va priva populația rurală de posibilitatea:- de a crea oportunități pentru ÎMM-uri, cum ar fi desfășurarea și consolidarea activității economice alternative, care este turismul rural;- de a oferi locuri de muncă;- de a investi în infrastructura susținută de turismul rural, care va aduce beneficii și populației sărace din localitate. |
| b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate |  |
| Prin proiect se aprobă Programul de sprijin pentru dezvoltarea întreprinderilor mici și mijlocii în domeniul turismului rural.Programul este structurat în următoarele componente: 1) componenta I – informare și promovare;2) componenta II – suport financiar nerambursabil;3) componenta III – monitorizare și evaluare.Componenta I - informare și promovareComponenta I include un set de activități complexe și are ca scop diseminarea informației privind derularea implementării tuturor etapelor, obiectivele și condițiile Programului, pentru a atrage grupul-țintă în număr suficient.Instituția Publică Organizația pentru Dezvoltarea Antreprenoriatului va elabora materiale promoționale și va organiza evenimente pentru promovarea Programului, precum:1)sesiuni de informare, evenimente tematice;2)emisiuni TV și radio la posturile naționale și locale;3)alte elemente de vizibilitate.Instituția Publică Organizația pentru Dezvoltarea Antreprenoriatului va acorda suport informațional întreprinderilor mici și mijlocii, autorităților publice locale, incubatoarelor de afaceri, altor instituții/organizații de suport în afaceri în scopul promovării turismului rural.Componenta II - suport financiar nerambursabilSuportul financiar se acordă sub formă de finanțare nerambursabilă (grant), având ca scop dezvoltarea întreprinderilor mici și mijlocii în domeniul turismului rural.Suportul financiar nerambursabil este de maxim 70 % din valoarea proiectului investițional și nu poate depăși suma de 500 000 de lei per beneficiar.Suportul financiar nerambursabil va fi transferat direct către beneficiar în două tranșe:1)I tranșă – în cuantum de 50 % din valoarea aprobată a grantului, după prezentarea setului complet de acte ce confirmă investirea contribuției proprii;2)II tranșă – în cuantum de 50 % din valoarea aprobată a grantului, după implementarea completă a proiectului investițional, cu condiția prezentării setului complet de acte confirmative.Componenta III – monitorizare și evaluareActivitățile componentei III au ca scop monitorizarea realizării proiectelor investiționale, identificarea și diminuarea riscurilor care pot provoca situații de criză, determinarea tacticilor de comunicare cu beneficiarii de resurse financiare nerambursabile, precum și evaluarea impactului acestora, ceea ce presupune:1)monitorizarea beneficiarului de către Instituția Publică Organizația pentru Dezvoltarea Antreprenoriatului;2)urmărirea respectării condițiilor și utilizării resurselor financiare conform destinației stabilite în contractul de finanțare nerambursabilă;3)evaluarea impactului asupra întreprinderii, sectorului/mediului economic și social în general;4)monitorizarea beneficiarilor Programului pentru o perioadă de 24 de luni de la data prezentării setului complet de acte care confirmă utilizarea resurselor financiare conform destinației.În cazul nerespectării condițiilor Programului, beneficiarul grantului va fi obligat sa ramburseze mijloacele financiare acordate.Instituția Publică Organizația pentru Dezvoltarea Antreprenoriatului va efectua monitorizarea la etapa post finanțare, verificarea finală aferentă monitorizării și va solicita de la beneficiari, la necesitate, rapoarte de performanță cu informații necesare. |
| c) Expuneți opțiunile alternative analizate sau explicați motivul de ce acestea nu au fost luate în considerare |  |
| În prezent, nu există proiecte similare care să urmărească rezolvarea problemelor menționate mai sus. Programul actual a fost elaborat în conformitate cu recomandările și opțiunile prezentate în documente de politici, acte normative, după cum urmează:- Legea nr. 352/2006 cu privire la organizarea și desfășurarea activității turistice în Republica Moldova;- Strategia națională de dezvoltare „Moldova Europeană 2030”;- Legea nr. 179/2016 cu privire la întreprinderile mici și mijlocii;- Cadrul de Parteneriat pentru Dezvoltare Durabilă 2018-2022. |
| **4. Analiza impacturilor opţiunilor** |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |  |
| Ca urmare a implementării Programului, populația de vârstă activă din mediul rural va avea posibilitatea de a dobândi cunoștințe privind antreprenoriatul, managementul proiectelor, dezvoltarea afacerilor și crearea parteneriatelor. De asemenea, acesta va contribui la diversificarea activității economice și a ofertei turistice (produse și experiență) în regiuni, conform cerințelor turiștilor internaționali cu discernământ și luând în considerare principiile economiei ”verzi”. În final, Programul va acorda suport financiar întreprinderilor din domeniul turismului rural. |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| Programul va fi finanțat cu un buget estimat de 30 000 000 de lei pentru o perioadă de implementare de 36 de luni, cu următoarele categorii de impact:**Economic**Programul va oferi oportunități de creștere a competitivității afacerilor datorită granturilor, acordate pentru diversificarea ofertei turistice materiale și imateriale a ÎMM-urilor din domeniul turismului rural. Diversificarea produselor și serviciilor turistice în cadrul activității turistice durabile și în perioada de extrasezon, utilizând resurse locale și contribuind în același timp la extinderea cererii spre zonele rurale, va îmbunătăți alegerea, calitatea și prețurile pentru consumatori, în timp ce impozitele achitate vor crește. Antreprenorii vor avea potențialul de a investi în continuare în economie.**Social**Proiectele de turism rural sunt cunoscute pentru sporirea numărului locurilor de muncă în regiuni și stimularea economiilor locale, aducând beneficii grupului discriminat care este populația rurală. Prin proiecte investiționale individuale și ale parteneriatelor integrate în turismul rural, Programul actual urmărește să ofere condiții pentru ca populația locală să lucreze în zonă în loc să emigreze. Având în vedere cele 50 de proiecte planificate de a primi finanțare pentru reconstrucția/renovarea/amenajarea/echiparea spațiilor de cazare și/sau a unităților de alimentație, se preconizează îmbunătățirea condițiilor de muncă, asigurând securitatea muncii. În contextul tendinței globale de urbanizare, componentele Programului vor promova gastronomia și tradițiile locale și vor valorifica patrimoniul natural și cultural.**De mediu**Programul va acorda prioritate oferirii de granturi pentru proiecte investiționale care vor includeconstrucția unei infrastructuri turistice eficiente din punctul de vedere al resurselor, precum și inițiative de promovare a adoptării unor practici de afaceri responsabile. |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| Impacturile sunt prezentate în tabel. |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |  |
| Riscul principal, care poate duce la eșecul intervenției, este neaprobarea prezentului proiect.Un alt risc ține de insuficiența mijloacelor financiare necesare pentru implementarea Programului.Factorii externi care ar putea duce la eșecul intervenției ar putea fi amplificarea războiului din Ucraina, precum și o criză repetată generată de pandemie. |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi |  |
| Nu sunt identificate. |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați  |  |
| A se consulta secțiunea 3, c). |
| **5. Implementarea şi monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare  |  |
| Lansarea și implementarea Programului nu necesită modificări ale cadrului normativ. Implementarea Programului se va realiza de IP ODA în conformitate cu prevederile Programului și manualul operațional de implementare, aprobat de Consiliul IP ODA. |
| b) Indicați clar indicatorii de performanță în baza cărora se va efectua monitorizarea |  |
| Indicatorii de produs:- cel puțin 200 de ÎMM-uri vor beneficia de suport consultativ;- 10 activități de mediatizare și informare organizate cu privire la promovarea Programului; - 10 evenimente de promovare (expoziții, sărbători, festivaluri, ateliere, mese rotunde, etc.) dedicate ÎMM-urilor din domeniul turismului rural; - cel puțin 50 întreprinderi susținute financiar.Indicatorii de rezultat:- cel puțin 60% din beneficiari vor înregistra o creștere economică;- volumul de investiții în economia națională va fi în creștere cu circa 40 000 000 lei;- cel puțin 100 de locuri de muncă vor fi menținute și 50 noi create;- cel puțin 25 de întreprinderi își vor diversifica gama de servicii și produse. |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea |  |
| Se preconizează că impactul estimat al implementării Programului va fi resimțit peste 24 de luni de la lansarea Programului. Impactul asupra Programului se va baza pe evaluarea rapoartelor de progres planificate, semestriale și anuale.Monitorizarea și evaluarea Programului implică monitorizarea realizării proiectelor investiționale, identificarea și diminuarea riscurilor care pot provoca situații de criză, determinarea tacticilor de comunicare cu beneficiarii de resurse financiare nerambursabile, precum și evaluarea impactului acestora, ceea ce presupune:- monitorizarea beneficiarului de către IP ODA;- urmărirea respectării condițiilor și utilizării resurselor financiare conform destinației stabilite în contractul de finanțare nerambursabilă;- evaluarea impactului asupra întreprinderii, sectorului/mediului economic și social în general;- monitorizarea beneficiarilor Programului pentru o perioadă de 24 de luni de la data prezentării setului complet de acte care confirmă utilizarea resurselor financiare conform destinației.IP ODA va elabora și va prezenta anual Consiliului IP ODA și Ministerului Economiei rapoarte privind implementarea Programului și atingerea indicatorilor de produs și a celor de rezultat planificați.IP ODA va efectua monitorizarea la etapa post finanțare, verificarea finală aferentă monitorizării și va solicita de la beneficiari, la necesitate, rapoarte de performanță cu informații necesare. |
| **6. Consultarea** |
| a) Identificați principalele părţi (grupuri) interesate în intervenţia propusă |  |
| * Ministerele, Cancelaria de Stat, alte autorități administrative centrale subordonate Guvernului și structurile organizaționale din sfera lor de competență, care sunt implicate în elaborarea și implementarea politicilor de dezvoltare a întreprinderilor mici și mijlocii;
* Sectorul ÎMM-urilor care oferă facilități și servicii în cadrul lanțului valoric al turismului în zonele rurale.
 |
| b) Explicați succint cum (prin ce metode) s-a asigurat consultarea adecvată a părţilor |  |
| - Sesiuni de interviuri cu parteneri strategici din domeniul turismului, precum Ministerul Culturii, Agenția de Investiții din Moldova (Invest Moldova), grupuri de acțiune locală;- Sesiuni de interviuri cu asociațiile întreprinderilor din domeniul turismului din Republica Moldova;- Participarea la platformele de discuții dedicate industriei turismului;- Chestionare în rândul antreprenorilor din turism;- Sesiuni de interviuri cu profesioniști/experți în turism din Republica Moldova.În conformitate cu procedurile stabilite pentru transparența în procesul decizional şi în vederea elaborării actelor normative, proiectul Hotărârii Guvernului și nota informativă vor fi plasate pentru inițierea procedurii de avizare/expertizare și consultare publică, pe pagina web oficială a Ministerului Economiei (www.me.gov.md), compartimentul Transparența/Anunțuri privind consultări publice, precum și pe platforma guvernamentală (www.particip.gov.md).  |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) |  |
| Poziția fiecărei entități consultate va fi analizată după consultarea publică a documentului de analiză a impactului și/sau intervenția propusă. |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0 |  |  |
| povara administrativă | 0 |  |  |
| fluxurile comerciale și investiționale | 0 |  |  |
| competitivitatea afacerilor | 3 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 1 |  |  |
| activitatea de inovare și cercetare | 0 |  |  |
| veniturile și cheltuielile publice | 1 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 3 |  |  |
| bunăstarea gospodăriilor casnice și a cetățenilor | 2 |  |  |
| situația social-economică în anumite regiuni | 3 |  |  |
| situația macroeconomică | 1 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 2 |  |  |
| nivelul de salarizare | 1 |  |  |
| condițiile și organizarea muncii | 1 |  |  |
| sănătatea și securitatea muncii | 1 |  |  |
| formarea profesională | 3 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 1 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 2 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 1 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 1 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 1 |  |  |
| utilizarea eficientă a resurselor regenerabile și neregenerabile | 1 |  |  |
| consumul și producția durabilă | 1 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
|   |

1. ”Veniturile și cheltuielile populației în anul 2021”, publicat de Biroul Național de Statistică - <https://statistica.gov.md/newsview.php?l=ro&id=7072&idc=168> [↑](#footnote-ref-1)
2. Note de politici publice, Moldova, 2021, BIRD (Grupul Băncii Mondiale) [↑](#footnote-ref-2)
3. Cadrul de Parteneriat pentru Dezvoltare Durabilă 2018–2022 (CPDD) [↑](#footnote-ref-3)
4. Raportul ”Inegalități urbane și rurale în Moldova”, 2020, elaborat de PNUD Moldova [↑](#footnote-ref-4)
5. ”Ghidul turismului durabil pentru dezvoltare. Creșterea capacităților pentru turismul durabil pentru dezvoltare în ţările în curs de dezvoltare”, 2013 - <https://www.e-unwto.org/doi/book/10.18111/9789284415496> [↑](#footnote-ref-5)